Skip mistenkes for våpentransport til Syria
- Finansdepartementet har blitt kontaktet av eieren av skipet. Skipet er nå på vei til en trygg havn hvor fraktegodset blir sjekket, sier en talsmann for det tyske finansdepartementet søndag. Det var søndag kveld ikke klart i hvilket land lasten skal granskes. Ifølge det tyske bladet Der Spiegel, som først meldte om saken, hadde skipet Atlantic Cruiser blitt leid ut til et ukrainsk firma som hadde opplyst at fraktegodset var «pumper og lignende». - Vi stanset skipet etter at vi fikk informasjon om at det var våpen i lasten, sier skipsmekler Torsten Lueddeke ved C.E.G. Bulk Chartering til Der Spiegel. Skipet ble stoppet omkring 80 kilometer sørvest for den syriske havnebyen Tartus.
Et tysk skip som mistenkes for å transportere våpen til Syria, er blitt omdirigert til en havn i et annet land for inspeksjon, opplyser tyske myndigheter.